Hier volg ’n lys van die grootste vreedsame byeenkomste van mense in die geskiedenis op een plek vir ’n enkele gebeurtenis. ’n Geraamde 30 miljoen mense het op 10 Februarie 2013 saamgetrek vir die Hindoefees Maha Kumbh Mela by Allahabad in Indië. Dit is die grootste vredevolle samekoms in die geskiedenis. Sowat 20 miljoen mense het op 30 Januarie 2001 byeengekom vir dié jaar se Kumbh Mela in Prayag. Sowat 15 miljoen mense het die begrafnis van C.N. Annadurai, ’n Indiese politikus, in 1969 in Tamil Nadu, Indië, bygewoon. ’n Geraamde 10,2 miljoen mense het die begrafnis van ajatolla Chomeini, opperleier van Iran, in 1989 in Teheran bygewoon. Dit was destyds sowat ’n sesde van die bevolking, en die grootste persentasie van ’n land se bevolking wat ’n begrafnis bygewoon het. Hindustan Times Online, bygewerk 13 April 2016. URL besoek op 15 April 2017 India's Kumbh Mela festival holds most auspicious day, BBC, 11 Februarie 2013. URL besoek op 15 April 2017 Record 30 million bathe in Ganges at India's Kumbh Mela, Geo TV, 10 Februarie 2013.